विश्वकप फाइनल में अंपायरिंग करेंगे टफेल, अलीम  
जेफ क्रो को मैच रैफरी चुना गया है जबकि इयान गाल्ड और स्टीव डेविस को क्रमश: तीसरा और चौथा अंपायर बनाया गया है।
लगातार पांच साल सर्वश्रेष्ठ अंपायर का खिताब जीत चुके ऑस्ट्रेलियाई साइमन टफेल और पाकिस्तान के अलीम डार को भारत और श्रीलंका के बीच शनिवार को होने वाले क्रिकेट विश्व कप के फाइनल मैच के लिए मैदानी अंपायर नियुक्त किया गया।  न्यूजीलैंड के जेफ क्रो को मैच रैफरी चुना गया है जबकि इंग्लैंड के इयान गाल्ड और स्टीव डेविस को वानखेड़े स्टेडियम में होने वाले खिताबी मुकाबले के लिए क्रमश: तीसरा और चौथा अंपायर बनाया गया है।  दो अप्रैल को भारत और श्रीलंका के बीच होने वाले फाइनल मैच के मैच अधिकारी इस प्रकार हैं: जेफ क्रो : मैच रैफरी, साइमन टफेल :मैदानी अंपायर, अलीम डार :मैदानी अंपायर, इयान गाल्ड: तीसरे अंपायर स्टीव डेविस: चौथे अंपायर।